recursal/SuperWikiNEXT-32B huggingface dataset:
เพาล์ พิคเคินพัค
**เพาล์ โยฮัน มาร์ทีน พิคเคินพัค** (เยอรมัน: *Paul Johann Martin Pickenpack*; ค.ศ. 1834 – 20 ตุลาคม ค.ศ. 1903) เป็นกงสุงดัตช์คนแรกของสยามเมื่อปี ค.ศ. 1860 และต่อมาเป็นกงสุลสวีเดนและนอร์เวย์

เพาล์ พิคเคินพัค เกิดที่ฮัมบวร์ค ตระกูลของพิคเคินพัคมีชื่อเสียงด้านการค้าในปีนัง พิคเคินพัคก่อตั้งบริษัท Pickenpack, Thies & Company (ก่อตั้ง ค.ศ. 1858) ร่วมกับเพื่อนเขา เป็นบริษัทเยอรมันแห่งแรกของสยาม 

เขาไม่ได้เป็นพ่อค้าเพียงอย่างเดียว ยังเกี่ยวข้องกับสถาบันการเงินหลายแห่ง เขายังได้ก่อตั้ง Rotterdamsche Bank ใน ค.ศ. 1860 ซึ่งเป็นบริษัทในหมู่เกาะอินเดียตะวันออกของเนเธอร์แลนด์ เขาและน้องชายวินเซินท์ร่วมก่อตั้งบริษัท American Steam Rice Mill โรงงานข้าวที่ใหญ่ที่สุดในกรุงเทพ และยังมีบริษัทนายหน้าประกันภัยอีกด้วย ได้แก่ Colonial Sea and Fire Insurances Company, China Traders Insurance Company Ltd. Yangtze Insurance Association และ Transatlantic Fire Insurance Company of Hamburg Ltd. และยังทำกำไรได้ดีกับการผูกขาดเส้นทางเรือไอน้ำระหว่างสิงคโปร์–กรุงเทพฯ

ในวัย 24 ปี เขาได้รับตำแหน่งกงสุลกลุ่มสันนิบาตฮันเซอ ฮัมบวร์ค เบรเมิน และลือเบ็ค และต่อมาเป็นกงสุลดัตช์คนแรกของสยาม เมื่อปี ค.ศ. 1860 และต่อมาเป็นกงสุลสวีเดน (ค.ศ. 1868–1871) และนอร์เวย์ (ค.ศ. 1871–1877) พิคเคินพัคเสียชีวิตเมื่อวันที่ 20 ตุลาคม ค.ศ. 1903 แอ็นสท์ มาร์ทีน บุตรชายของเขา เป็นกงสุลใน ค.ศ. 1908

อ้างอิง
-------

1. ↑  Ferry de Goey. "Consuls and the Institutions of Global Capitalism, 1783–1914". สืบค้นเมื่อ 27 มีนาคม 2563. `{{cite web}}`: ตรวจสอบค่าวันที่ใน: `|access-date=` (help)
2. ↑  "Herr Pickenpack, the first Dutch consul in Bangkok and the creation of Singha beer". 12 สิงหาคม 2562. คลังข้อมูลเก่าเก็บจากแหล่งเดิมเมื่อ 2020-03-27. สืบค้นเมื่อ 27 มีนาคม 2563. `{{cite web}}`: ตรวจสอบค่าวันที่ใน: `|access-date=` และ `|date=` (help)
3. ↑  Aryo Makko. "European Small States and the Role of Consuls in the Age of Empire". สืบค้นเมื่อ 27 มีนาคม 2563. `{{cite web}}`: ตรวจสอบค่าวันที่ใน: `|access-date=` (help)
4. ↑  *The death is announced of Mr. Paul Pickenpack …* In: *The Straits Times.* 2. November 1903, S. 5. (Kurzmeldung, letzter Zugriff am 8. Oktober 2018)
**วัดเขากำแพง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนคา อำเภออู่ทอง จังหวัดสุพรรณบุรี ในบริเวณแนวคิดทิศตะวันตกเฉียงเหนืออยู่ในพื้นที่เขตพิเศษเมืองอู่ทอง มีอาณาเขตทิศเหนือติดกับโรงเรียนวัดเขากำแพง ทิศใต้และตะวันออกติดกับเขากำแพง ที่ดินวัดมีเนื้อที่ประมาณ 23 ไร่ ปัจจุบันมีพระครูสุวรรณประชานุกูล (กมลศิลป์ กมสินโน ป.ธ.3) ดำรงตำแหน่งเจ้าอาวาส

วัดเขากำแพงตั้งเมื่อ พ.ศ. 2430 ได้รับการบูรณะเมื่อ พ.ศ. 2508 และเปิดสอนโรงเรียนพระปริยัติธรรมเมื่อ พ.ศ. 2501 บริเวณยอดเขามีโบราณสถานตั้งอยู่ มีเจดีย์ และวิหารเก่า บนเขามีเจดีย์ทรงระฆังสมัยอยุธยา เจดีย์ฐานสี่เหลี่ยมจัตุรัส วิหารขนาดเล็กหันหน้าไปทางทิศเหนือ หันไปทางพระพุทธบาทวัดเขาดีสลัก

บนพื้นราบด้านล่างมีอุโบสถ 1 หลัง วิหาร 1 หลัง ภายในอุโบสถประดิษฐานพระพุทธรูปปางสมาธิ ทางทิศใต้ของอุโบสถมีวิหารประดิษฐานพระพุทธรูปปางต่าง ๆ ทางทิศใต้ของวัดมีหมู่กุฏิ หอกลอง หอระฆัง ทางทิศตะวันตกมีเมรุและศาลาสวดอภิธรรม

อ้างอิง
-------

1. ↑  "วัดเขากำแพง". องค์การบริหารส่วนตำบลดอนคา. คลังข้อมูลเก่าเก็บจากแหล่งเดิมเมื่อ 2021-09-11. สืบค้นเมื่อ 2021-09-11.
2. ↑  พัชรนันท์ จันทร์ไทย. "โครงการวางผังและการออกแบบอาคารเขตพุทธาวาส วัดเขาทำเทียม จังหวัดสุพรรณบุรี" (PDF). p. 43.
**วัดเขาชะโงก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพรหมณี อำเภอเมืองนครนายก จังหวัดนครนายก อยู่ในเขตพื้นที่ของโรงเรียนนายร้อยพระจุลจอมเกล้า

วัดเขาชะโงก หรือ **วัดพระพุทธฉาย** เป็นวัดเก่าแก่สร้างตั้งแต่สมัยพระบาทสมเด็จพระจุลจอมเกล้าเจ้าอยู่หัว แต่ข้อมูลกรมการศาสนาระบุว่าตั้งวัดเมื่อ พ.ศ. 2478 สร้างขึ้นบนเขาชะโงก ซึ่งเป็นภูเขาเตี้ย ๆ ที่สามารถมองเห็นวิวเมืองนครนายกได้อย่างชัดเจน ทางด้านหลังวัดจะพบน้ำตกพระฉาย เป็นน้ำตกเล็ก ๆ ตกลงมาเป็นสายจากผาสูงประมาณ 30 เมตร มายังแอ่งน้ำเบื้องล่างจะมีน้ำมากในช่วงฤดูฝน

วัดเขาชะโงกนั้นมีภาพเขียนสีพระพุทธฉายสมัยอยุธยา ซึ่งในครั้งแรกที่พบนั้นมีน้ำหนักลายเส้นเลือนลาง สันนิษฐานไม่ได้ว่าผู้ใดเป็นผู้เขียนขึ้น ต่อมาเมื่อ พ.ศ. 2485 กรมแผนที่ทหารบกได้เข้าไปตั้งโรงงานหินอ่อนที่เชิงเขานี้และได้เขียนตามรอยพระพุทธรูปเดิมให้ชัดเจนขึ้น พร้อมสร้างศาลาครอบไว้ให้ผู้มีจิตศรัทธาได้เข้าไปสักการบูชา

บนผาของเขาชะโงกมีวิหารบรรจุรอยพระพุทธบาท ตั้งอยู่บนผาของเขาชะโงกห่างจากวัดพระพุทธฉายไปประมาณ 1 กิโลเมตร เป็นเส้นทางขึ้นเขา ด้านบนสุดมีวิหารบรรจุรอยพระพุทธบาท สิ่งสำคัญภายในวัดได้แก่ พระพุทธฉายสร้างขึ้นในสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร รูปหล่อสมเด็จพระพุฒาจารย์ (โต พฺรหฺมรํสี) และรูปหล่อพระพรหม

อ้างอิง
-------

1. ↑  "วัดพระพุทธฉาย (วัดเขาชะโงก)". แหล่งศิลปกรรมอันควรอนุรักษ์ - สิ่งแวดล้อมศิลปกรรม.
2. ↑  "จิตรกรรมบนผนังหินวัดเขาชะโงก". ศูนย์ศึกษาศิลปกรรมโบราณในเอเชียอาคเนย์. คลังข้อมูลเก่าเก็บจากแหล่งเดิมเมื่อ 2021-08-05. สืบค้นเมื่อ 2021-08-05.
3. ↑  "วัดเขาชะโงก". ศูนย์ข้อมูลกลางทางวัฒนธรรม.

คอมมอนส์ มีภาพและสื่อเกี่ยวกับ:  
**วัดเขาชะโงก**
***Arapaima leptosoma*** ปลาน้ำจืดขนาดใหญ่ชนิดหนึ่งในวงศ์ปลาอะราไพม่า (Arapaimidae) ชนิดหนึ่ง

จัดเป็นปลาอะราไพม่าชนิดใหม่ ที่เพิ่งประกาศไปเมื่อ ค.ศ. 2013 โดยถือว่าเป็นปลาอะราไพม่าชนิดใหม่ตั้งแต่มีการอนุกรมวิธานเมื่อปี ค.ศ. 1847 โดยที่คำว่า *leptosoma* ที่ใช้เป็นชื่อวิทยาศาสตร์นั้นมาจากภาษากรีกคำว่า *leptos* (ผอมเพรียว) และ *soma* (ร่างกาย) หมายถึง รูปร่างของปลาชนิดนี้

*A. leptosoma* มีความแตกต่างจากปลาอะราไพม่าชนิดอื่น คือ ครีบหางมีลายเหมือนลายดอกสีขาวลึกหรือชัดเจนกว่า มีโพรงจมูกบนส่วนหัวที่ต่างออกไป และครีบหลัง ตลอดจนสีบนลำตัว มีความยาวประมาณ 2.5 เมตร หรือมากกว่านั้น และน้ำหนักหนักได้มากกว่า 200 กิโลกรัม สามารถฮุบอากาศหายใจได้เองบนผิวน้ำเหมือนกับปลาชนิดอื่นในวงศ์เดียวกัน

พบกระจายพันธุ์ในลุ่มน้ำอเมซอน ในทวีปอเมริกาใต้ เช่น บราซิล แม้จะเป็นปลาชนิดที่เพิ่งประกาศใหม่ แต่ว่าในแวดวงปลาสวยงาม ปลาอะราไพม่าชนิดนี้พบอยู่ได้ทั่วไปตามพิพิธภัณฑ์สัตว์น้ำหรือในตลาดค้าปลาสวยงาม โดยใช้ชื่อวิทยาศาสตร์ว่า *A. gigas* ซึ่งเป็นชื่อของชนิดดั้งเดิมที่เป็นที่รู้จัก ปัจจุบันพิพิธภัณฑ์สัตว์น้ำในทวีปยุโรปเริ่มที่จะระบุชื่อวิทยาศาสตร์อย่างถูกต้องบ้างแล้ว ซึ่งปลาส่วนใหญ่ที่พบโดยทั่วไปนั้น เป็นชนิด *A. leptosoma* นี้ มากกว่า

อ้างอิง
-------

1. 1 2  Stewart D. J. (2013). "A New Species of *Arapaima* (Osteoglossomorpha: Osteoglossidae) from the Solimões River, Amazonas State, Brazil". *Copeia* **2013**(3); 470-476.
2. ↑  "New Species of Giant Fish Arapaima Discovered in Brazil". sci-news.com. 11 October 2013. สืบค้นเมื่อ 12 April 2014.
3. ↑  "New Arapaima Species". aquaticcommunity.com. 23 October 2013. สืบค้นเมื่อ 12 April 2014.

แหล่งข้อมูลอื่น
---------------

 ข้อมูลที่เกี่ยวข้องกับ Arapaima leptosoma ที่วิกิสปีชีส์
**อาการกลัวแมลง** (อังกฤษ: Entomophobia, Insectophobia) เป็นโรคกลัวที่ผู้ป่วยเกิดอาการกลัวแมลงหรือแมงมากเกินพอดี โดยเอกสารบัญชี DSM-5 ได้ระบุให้เป็นโรคกลัว (phobia) ชนิดหนึ่ง สำหรับอาการกลัวแมลงเฉพาะชนิด เช่น อาการกลัวผึ้ง (apiphobia), อาการกลัวมด (myrmecophobia), อาการกลัวผีเสื้อ (lepidopterophobia) ปัจจุบันคาดการณ์ว่ามีผู้ป่วยด้วยอาการกลัวแมลงถึง 6% ของประชากรอเมริกา

อาการอาจเกิดมาจากหลายสาเหตุ หนึ่งในนั้นอาจเกิดจากความทรงจำฝังใจเกี่ยวกับความกลัวแมลง หรือมีความเชื่ออย่างสุดใจว่าแมลงนั้นสกปรกหรือมีพิษ อาการกลัวแมลงมีทั้งประเภทที่กลัวแมลงหรือสิ่งมีชีวิตคล้ายแมลง และอาการกลัวแมลงเฉพาะชนิด เช่น ในอาการกลัวผีเสื้อ เนื่องจากเชื่ออย่างสุดใจว่าผีเสื้อมีพิษ โดยรวมแล้วอาการกลัวแมลงอาจจัดเป็นประเภทหนึ่งของอาการกลัวสัตว์ โดยมีอาการและสาเหตุเช่นเดียวกัน 

ปัจจุบันนิยมใช้ Cognitive behavioral therapy เพื่อบำบัดอาการกลัว

อ้างอิง
-------

1. ↑  McCabe, Randi E. (2015). Milosevic, Irena; McCabe, Randi E. (บ.ก.). *Phobias: The Psychology of Irrational Fear: The Psychology of Irrational Fear*. ABC-CLIO. pp. 125–27. ISBN 9781610695763.
2. ↑  Lockwood, Jeffrey (2013-09-25). *The Infested Mind: Why Humans Fear, Loathe, and Love Insects*. Oxford UP. pp. 110–. ISBN 9780199374939. สืบค้นเมื่อ 13 December 2015.
3. ↑  McCabe, Randi E. (2015). Milosevic, Irena; McCabe, Randi E. (บ.ก.). *Phobias: The Psychology of Irrational Fear: The Psychology of Irrational Fear*. ABC-CLIO. pp. 125–27. ISBN 9781610695763.
**วัดเขาปูน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านนา อำเภอเมืองชุมพร จังหวัดชุมพร ตั้งอยู่บนยอดเขาสูงกว่าระดับน้ำทะเลเกือบ 300 เมตร

วัดเขาปูน หรือ **วัดสุวรรณคีรี** สร้างเมื่อ พ.ศ. 2224 ได้รับพระราชทานวิสุงคามสีมาเมื่อ พ.ศ. 2294 ขณะที่ในบัญชีรายชื่อวัดทั่วประเทศของสำนักงานพระพุทธศาสนาแห่งชาติ (พ.ศ. 2565) ระบุว่าได้รับพระราชทานวิสุงคามสีมาเมื่อวันที่ 7 มีนาคม พ.ศ. 2544 เหตุที่ชื่อว่าวัดเขาปูนเพราะในสมัยนั้นมีชาวจีนมาตั้งโรงเผาหิน เพื่อทำเป็นปูนแดงกินกับหมาก จนชาวบ้านเรียกกันติดปากว่าวัดเขาปูน

วัดมีบ่อน้ำศักดิ์สิทธิ์ น้ำไม่เคยแห้งจากบ่อ น่าจะเกิดขึ้นจากการยุบตัวของพื้นดิน เนื่องจากเกิดโพรงหินปูนใต้ผิวดิน บ่อมีลักษณะเป็นบ่อผนังหิน (หินปูน) 1 บ่อ ภายในบ่อมีความกว้างมากกว่าปากบ่อมาก ปากบ่อมีอยู่ 3 ปาก แต่มี 2 ปากอยู่ต่อเนื่องกัน จึงเหมือนกับว่ามีอยู่ 2 บ่อ ตั้งอยู่ข้างเคียงกัน เป็นบ่อใหญ่และบ่อเล็ก ชาวบ้านมักนำน้ำในบ่อกลับไปบูชา รดศีรษะ ใช้อาบ และดื่ม อ้างว่ารักษาโรคภัยไข้เจ็บและแก้ปวดเมื่อย นอกจากบ่อน้ำศักดิ์สิทธิ์แล้ว บริเวณโดยรอบวัด ยังมีบ่อน้ำในลักษณะเดียวกันอีกหลายบ่อ ที่ศาลาข้างบ่อน้ำศักดิ์สิทธิ์ ยังมีรอยพระพุทธบาทจำลองประดิษฐานอยู่ด้วย

อ้างอิง
-------

1. ↑  "วัดเขาปูน".
2. ↑  "มหัศจรรย์! บ่อน้ำโบราณบนยอดเขาวัดดังเมืองชุมพรไม่เคยแห้ง ทั้งที่ตีนเขาขุดเท่าไรก็ไม่เจอตาน้ำ". ข่าวสด.
3. ↑  "วัดเขาปูน". ฐานข้อมูลแหล่งโบราณคดีที่สำคัญในประเทศไทย.
**จีโอกู ซิลวา** (โปรตุเกส: *Diogo Silva*) หรือชื่อเต็ม **จีโอกู อังแดร ซิลเวสตรี ดา ซิลวา** (โปรตุเกส: *Diogo André Silvestre da Silva*) เกิดวันที่ 7 มีนาคม ค.ศ. 1982 ในเซาเซบาสติโอ รัฐเซาเปาลู เป็นนักกีฬาเทควันโดจากบราซิล เขาได้รับชัยชนะเป็นอันดับที่สี่ในการแข่งขันเทควันโดชายรุ่นน้ำหนักไม่เกิน 68 กิโลกรัม ในรายการเทควันโดในโอลิมปิกฤดูร้อน 2004 เมื่อวันที่ 27 สิงหาคม และเขาไม่ผ่านการคัดเลือกสำหรับโอลิมปิกฤดูร้อน 2008

ซิลวาเติบโตที่เมืองลงดรีนา รัฐปารานา และเล่นกีฬาตามคำแนะนำของแม่ ซึ่งต้องการให้เข้าสู่สถานศึกษาแทนการต่อสู้ตามท้องถนน เธอต้องการให้เขาเอาดีด้านยูโด แต่ซิลวาได้เข้าสู่วงการเทควันโดเพราะเขาต้องการที่จะต่อสู้ให้เหมือนกับนักแสดงในภาพยนตร์ต่อสู้ เขาอ้างว่าเป็นเพราะอิทธิพลของเจท ลี กับเฉินหลง โดยเป็นดาราในภาพยนตร์ที่เขาชื่นชอบอย่างเรื่อง*ใหญ่ฟัดโลก* กับ*คู่ใหญ่ฟัดเต็มสปีด*

ซิลวามักทำการประท้วงบ่อยครั้งเมื่อมีการต่อต้านการสนับสนุนการเล่นกีฬาของเขา ในการกล่าวหาเพื่อรับเงิน 600 เรอัลเท่านั้น ซึ่งค่อนข้างเป็นไปอย่างล่าช้า ระหว่างสองถึงสามเดือนจากสมาพันธ์เทควันโด และจำเป็นต้องออกเงินจากที่ตนเองมีอยู่เป็นจำนวน 5,000 รีล ในการฝึกฝนและเข้าร่วมการแข่งขันในยุโรป เขายังเป็นนักปีนต้นไม้, ผู้เล่นกระดานโต้คลื่น, นักกระโดดร่มชูชีพ และนักกระโดดบันจี้จัมพ์ที่ประสบความสำเร็จ

ความสำเร็จ
----------

จีโอกู ซิลวา ได้รับสองเหรียญรางวัลจากการแข่งขันแพนอเมริกันเกมส์ โดยเป็นเหรียญทองแดงจากซานโตโดมิงโกใน ค.ศ. 2003 กับเหรียญทองจากรีโอเดจาเนโรใน ค.ศ. 2007 เขายังได้รับเหรียญทองแดงในรายการเทควันโดชิงแชมป์เยาวชนโลกเมื่อ ค.ศ. 1998 และเหรียญทองในเซาท์อเมริกันเกมส์สองครั้ง

โอลิมปิกฤดูร้อน 2004
--------------------

จีโอกูเข้าร่วมการแข่งขันโอลิมปิกครั้งแรกในปี ค.ศ. 2004 ซึ่งเขาได้เป็นอันดับที่สี่จากการแข่งขันในครั้งนั้น และได้แพ้ต่อฮาดิ ซาอิ โบเนห์โคฮัล ซึ่งเป็นนักกีฬาชาวอิหร่านในรอบควอเตอร์ไฟนอล ในการแข่งคัดเลือกผู้ที่แพ้เข้ามาชิงเหรียญทองแดง ซิลวาได้ชนะการ์โล มอลเฟตตา ชาวอิตาลี กับกาเบรียล ซากัสตูเม จากประเทศกัวเตมาลา แต่เขาก็ได้พ่ายแพ้ต่อซอง มยองซอบ ซึ่งเป็นชาวเกาหลีใต้ในรอบชิงเหรียญทองแดง

ในการแข่งขันชิงเหรียญทองแดง ซิลวาได้ซื้อถุงมือแบล็คแพนเธอร์ เพราะเขาต้องการที่จะประท้วงต่อการขาดการสนับสนุนสำหรับการเล่นกีฬาของเขาในบราซิล

อ้างอิง
-------

1. 1 2 3  "Diogo Silva" (ภาษาโปรตุเกส). UOL. สืบค้นเมื่อ 2008-04-20.
2. 1 2  *Guia do Pan - XV Jogos Pan-Americanos*. Rio de Janeiro: Lance!, 2007
3. ↑  "TAEKWONDO É A 18ª MODALIDADE COM ATLETAS BRASILEIROS GARANTIDOS NOS JOGOS OLÍMPICOS DE 2008" (ภาษาโปรตุเกส). Comitê Olímpico Brasileiro. 2007-12-10. สืบค้นเมื่อ 2008-04-20.
4. 1 2  "Diogo Silva deixa bronze escapar em duelo com sul-coreano" (ภาษาโปรตุเกส). UOL. 2004-08-27. สืบค้นเมื่อ 2008-04-20.
5. ↑  "Taekwondo brasileiro pede mais dinheiro e reclama dos árbitros" (ภาษาโปรตุเกส). UOL. 2007-08-27. สืบค้นเมื่อ 2008-04-20.
**ไล่ทู้เต้าโบ้เก้ง** (จีนตัวย่อ: 内杼斗母宫; จีนตัวเต็ม: 內杼斗母宮; พินอิน: *nèi zhù dòu mǔ gōng* *เน่ย์จู้โต้วหมู่กง*; ฮกเกี้ยน: ไล่ทู้เต้าโบ้เก้ง), **อ๊ามในทู**, **ศาลเจ้ากะทู้** หรือเรียก **ศาลเจ้าในทู** หรือ **ฉ้ายตึ่ง** เป็นศาลเจ้าแห่งแรกที่เริ่มเทศกาลถือศีลกินผักของภูเก็ต เป็นศาลเจ้าเก่าแก่ และ ศักดิ์สิทธิ์ เป็นที่เคารพนับถือของพี่น้องชาวภูเก็ต

ประวัติ
-------

ในอดีตที่ตั้งบริเวณอำเภอกะทู้ จังหวัดภูเก็ต เป็นที่หนึ่งที่อุดมไปด้วยแร่ดีบุก จึงทำให้คนจีนเริ่มหลั่งไหลเข้ามาในบ้านกะทู้มากขึ้น และนำพาความเชื่อเดิมการนับถือเทพเจ้า วีรบุรุษ และบรรพชนมาด้วย จึงทำให้เกิดศาลเจ้ากะทู้เป็นที่ยึดจิตใจของชาวบ้าน

การถือศีลกินผัก
---------------

หลังจากที่ได้มีคณะงิ้วเดินทางมาจากเมืองจีน มาเปิดการแสดงที่บ้านกะทู้ แต่แล้วผู้แสดงในคณะงิ้วเกิดเจ็บป่วยขึ้น ทำให้คณะงิ้วคิดไว้ว่า พวกตนละเลยไม่ได้ประกอบพิธีกินผัก (กินเจ) ซึ่งเคยกระทำเป็นประจำทุกปีที่เมืองจีน จึงตกลงกันประกอบพิธีกินผักขึ้นที่โรงงิ้วนั้นเอง ภายหลังการประกอบ พิธีกินผักที่โรงงิ้วเสร็จแล้ว โรคภัยไข้เจ็บต่าง ๆ หายไปจนหมดสิ้น ทำความประหลาดใจให้ชาวกะทู้ ชาวกะทู้ได้เข้าร่วมพิธีกินผักกับคณะงิ้วด้วย แต่ไม่มีใครทราบและเป็นผู้รู้เกี่ยวกับพิธีนี้ดี ชาวบ้านทำได้เพียงเคารพบูชาและขอขมาแด่ศาลเจ้า

จนกระทั่งท่านผู้รู้ เดินทางไปถึงมณฑลกังไซ้ และเห็นชาวบ้านประกอบพิธีถือศีลกินผัก แต่เขาแนะนำว่าการประกอบพิธีนั้นไม่ถูกต้องตามประเพณีเดิมของฉ้ายตึ่ง (ศาลเจ้าที่มณฑลกังไซ้) และอาสากลับไปเพื่ออัญเชิญสิ่งศักดิ์สิทธิ์คือควันธูป มาจากมณฑลกังไซ้ในตอนกลางคืน ท่านผู้รู้ได้ล่องเรือกลับจากประเทศจีนมาถึงที่บางเหลียว (บางเหนียว ในปัจจุบัน) และส่งข่าวไปยังชาวกะทู้ว่าท่านผู้รู้ได้มาถึงแล้ว ดังนั้นจึงบอกให้คณะกรรมการในพิธีนี้มารับท่านผู้รู้ในวันถัดไป (ขึ้น 8 ค่ำ เดือน 9) นอกจากนี้ ท่านผู้รู้ ได้นำบทสวดมนต์ จากตำรา และคัมภีร์ต่าง ๆ กับเต้าบูเก็ง มาไว้ที่ศาลเจ้าฉ้ายตึ่งเช่นกัน

นอกจากนี้ศาลเจ้า ในต่างจังหวัด และต่างประเทศ ก็ได้มาอัญเชิญเหี่ยวโห้ย หรือ เหี่ยวเอี้ยน จากศาลเจ้ากะทู้ ไปเช่นเดียวกัน คือศาลเจ้าไท้เป๋ง (ประเทศมาเลเซีย) ศาลเจ้าตะกั่วป่า ศาลเจ้ากระบี่ เป็นต้น

ท่านผู้รู้ได้อธิบายไว้เกี่ยวกับการประกอบพิธีกรรมของศาลเจ้าว่า ตำราและคัมภีร์ต่าง ๆ ที่ใช้ในการประกอบพิธีกินผัก ห้ามนำออกมาเปิดเผย ผู้ใดนำมาเปิดเผยจะมีอันเป็นไป ตำราและคัมภีร์ดังกล่าวนี้ นำออกมาเปิดเผยได้เฉพาะในระหว่างพิธีกินผักเท่านั้น เมื่อเสร็จจากพิธีกินผักแล้ว ให้นำไปเก็บไว้ที่เดิม ในศาลเจ้าทันที

อ้างอิง
-------

* 
*
เทร์รี ฟอกซ์
**เทร์เรนซ์ สแตนลีย์ "เทร์รี" ฟอกซ์** (อังกฤษ: Terrance Stanley "Terry" Fox) เกิดเมื่อวันที่ 28 กรกฎาคม ค.ศ. 1958 เป็นนักกรีฑาชาวแคนาดา เป็นนักกิจกรรมผู้รณรงค์เรียกร้องให้มีการเร่งวิจัยเพื่อหาหนทางรักษามะเร็ง

เกิดที่วินนิเพก รัฐแมนิโทบา ขณะมีอายุ 19 ปี เขาป่วยเป็นมะเร็งกระดูกจนต้องตัดขาออกข้างหนึ่ง ในปี พ.ศ. 2523 ฟอกซ์ได้สวมขาเทียมและทำกิจกรรมรณรงค์วิ่งข้ามประเทศแคนาดา เพื่อระดมทุนและกระตุ้นสังคมต่อการวิจัยการรักษามะเร็ง การวิ่งด้วยขาเทียมของฟอกซ์ดำเนินไปได้เพียง 143 วัน เป็นระยะทาง 5,373 กิโลเมตร (3,339 ไมล์) ก็สิ้นสุดลงเมื่อมะเร็งกระจายไปถึงปอด ฟอกซ์มีอาการทรุดหนักและเสียชีวิตเมื่อวันที่ 28 มิถุนายน พ.ศ. 2524 ด้วยวัย 23 ปี

การวิ่งรณรงค์ของฟอกซ์ได้รับการขนานนามว่า "มาราธอนแห่งความหวัง" (Marathon of Hope) ส่งผลให้เขาได้รับเครื่องราชอิสริยาภรณ์ Companion of the Order of Canada ภายหลังการเสียชีวิต ได้มีผู้จัดกิจกรรมการวิ่งเทร์รี ฟอกซ์ เป็นประจำทุกปี จนถึงปัจจุบัน

อ้างอิง
-------

**เชิงอรรถ**

**บรรณานุกรม**

* Scrivener, Leslie (September 1, 2000). *Terry Fox: His Story*. Toronto: McClelland & Stewart. ISBN 978-0-7710-8019-7.
* Coupland, Douglas (2005). *Terry*. Vancouver: Douglas & McIntyre. ISBN 978-1-55365-113-0.
* Murphy, Angela (June 30, 2005). *Great Canadians*. Canada: Folklore Publishing. ISBN 978-1-894864-46-6.
* Druick, Zoë; Rak, Julie; Kotsopoulos, Aspa (August 1, 2008). "Canadian Idols? CBC's The Greatest Canadian as Celebrity History". *Programming Reality*. Canada: Wilfrid Laurier University Press. ISBN 978-1-55458-010-1.
เทร์รี ริชาร์ดสัน
**เทร์รี ริชาร์ดสัน** (อังกฤษ: Terry Richardson) เป็นนักถ่ายภาพแฟชั่นชาวอเมริกันชื่อดัง เกิดเมื่อ 14 สิงหาคม ค.ศ. 1965 ในสหรัฐอเมริกา

ประวัติ
-------

เทร์รีเกิดในเมืองนิวยอร์กและเติบโตในฮอลลีวุดและโอไฮ (Ojai) รัฐแคลิฟอร์เนีย เขาเป็นลูกชายของช่างภาพแฟชั่นชื่อดัง Bob Richardson ในสมัยเรียน เทร์รีเป็นคนขี้อายและเข้าสังคมค่อนข้างยาก เวลาในช่วง High School ของเขานั้นหมดไปกับการถ่ายภาพวิวทิวทัศน์และผู้คนรอบตัวของเขาและการเล่นดนตรี เขาเล่นเบสในวง Punk Rock ชื่อ "The Invisible" อยู่เป็นเวลานานถึง 5 ปี ขณะเรียนอยู่ในโรงเรียน Hollywood High School และได้เข้ามาเริ่มสนใจการถ่ายรูปเมื่อวงดนตรีของเขาได้ยุบลง และแม่ของเขาแนะนำให้รู้จักกับ Tony Kent ช่างภาพที่ภายหลังได้รับเทร์รีไปเป็นผู้ช่วยช่างภาพให้กับตนเอง 

เทร์รีถ่ายภาพให้กับบริษัทโฆษณาต่าง ๆ และยี่ห้อแฟชั่นดัง ๆ มากมาย รวมไปถึง Gucci, Levi’s, Miu Miu, Cloe, Eres, Tommy Hilfiger, Club Monaco, Supreme, Hugo Boss, Anna Molinari, Stussy, Baby Phat, Jigsaw, Costume National, Hysteric Glamour, Matsuda, และ Sisley นอกจากนี้ยังถ่ายภาพประจำให้กับแมกกาซีนดังมากมายเช่น Vogue, i-D, Exit Magazine, Vice, Harper’s Bazaar, Penthouse, The Face, Q และ Sport Illustrated

ลักษณะการถ่ายภาพ
----------------

เทร์รีโด่งดังในด้านการถ่ายภาพแบบ Snapshot ของเขา ซึ่งออกมามีความพอดีและสวยงามมาก เป็นภาพประเภทเดียวกันกับ Nan Goldin, Wolfgang Tilmans, Juergen Teller, Diana Scheunemann และ Martin Parr งานถ่ายภาพของเทร์รีโดยมากแล้วจะถ่ายแบบ Autobiographical และค่อนข้างจะเน้นการถ่ายภาพที่ค่อนข้างชัดเจนแสดงออกถึงแนว Sexual เสียเป็นส่วนใหญ่ ความสามารถที่โดดเด่นและเป็นที่กล่าวขานของเขาก้คือการที่เทร์รีสามารถนำเอาบุคลิกดิบเฉพาะตัวของนางแบบหรือนายแบบออกมาได้เวลาที่เขาถ่ายภาพ

ผลงาน
-----

งานของเทร์รีได้มีการรวบรวมเป็นเล่มและตีพิมพ์ออกมาหลายครั้งภายใต้สำนักพิมพ์ Tachen

* Hysteric Glamour, 1998
* Son of Bob, 1999
* Feared by Men Desired by Woman, 2000
* Too Much, 2001
* Terryworld, 2004
* Kibosh, 2004

ผลงานด้านอื่น
-------------

เทร์รีได้เริ่มการกำกับและถ่ายมิวสิกวิดีโอ (young love’s find a new way) ผลิตโฆษณา และขณะนี้ได้ขยายไปถึงการทำหนังด้วย

แหล่งข้อมูลอื่น
---------------

*
**วงศ์กง** (ชื่อวิทยาศาสตร์: Hanguanaceae) เป็นวงศ์พืชใบเลี้ยงเดี่ยวจัดอยู่ในอันดับ Commelinales ร่วมกับวงศ์ Commelinaceae และวงศ์อื่นอีก 3 วงศ์ที่ไม่พบในประเทศไทย พืชในวงศ์กงเป็นไม้ล้มลุก ดอกแยกเพศอยู่ต่างต้น ช่อดอกเป็นแบบช่อแยกแขนง ดอกไร้ก้าน มีกลีบรวม 6 กลีบเรียง 2 วง เกสรเพศผู้ 6 อัน ติดที่โคนกลีบดอก มีเกสรเพศผู้ที่เป็นหมัน 3 อันในดอกเพศเมีย ส่วนเกสรเพศเมียจะไม่มีก้าน ยอดเกสรมี 3 พู ผลของพืชในวงศ์กงจะมีเนื้อและมีเมล็ด 1-3 เมล็ด

วงศ์กงประกอบด้วยสกุลเพียงสกุลเดียว คือ สกุลกง (Hanguana) มี 6 ชนิด (สปีชีส์) ทั่วโลก โดยเขตกระจายพันธุ์อยู่ในศรีลังกา เอเชียตะวันออกเฉียงใต้ ไปจนถึงตอนเหนือของประเทศออสเตรเลีย ในประเทศไทยพบเพียงชนิดเดียวคือ กง (*Hanguana malayana* (Jack.) Merr.)

การจัดหมวดหมู่
--------------

การจัดหมวดหมู่ของพืชในวงศ์กง ประกอบด้วยสกุล 1 สกุลและ 6 สปีชีส์

* **Hanguanaceae** (วงศ์กง)

**Hanguana** (สกุลกง)
- *Hanguana bogneri* (Tillich & E.Sill)
- *Hanguana major* (Airy Shaw)
- *Hanguana malayana* (Jack) Merr. - กง
- *Hanguana sp. Kress 99-6325*
- *Hanguana sp. Pedersen 1004*
- *Hanguana sp. Pedersen 1091*

อ้างอิง
-------

1. 1 2  วงศ์กง จากสารานุกรมพืชในประเทศไทย สำนักงานหอพรรณไม้, สืบค้นวันที่ 31 ตุลาคม 2553
2. ↑  NCBI Taxonomy Browser สืบค้นวันที่ 31 ตุลาคม 2553
**ภาวะพร่องเอนไซม์ไรโบส-5-ฟอสเฟตไอโซเมอเรส** (อังกฤษ: Ribose-5-phosphate isomerase deficiency) เป็นโรคซึ่งทำให้มีการกลายพันธุ์ในเอนไซม์ไรโบส-5-ฟอสเฟตไอโซเมอเรส ซึ่งเป็นส่วนหนึ่งของเพนโทสฟอสเฟตพาธเวย์ โรคนี้มีผู้ป่วยที่ได้รับการยืนยันการวินิจฉัยเพียงรายเดียว ปัจจุบันเชื่อว่าเป็นโรคที่หายากที่สุดโรคหนึ่ง และถือเป็นความผิดปกติแต่กำเนิดของกระบวนการสร้างและสลายอย่างหนึ่ง

ผู้ป่วยเป็นเด็กชายเกิดใน ค.ศ. 1984 ได้รับการวินิจฉัยด้วยการตรวจเอ็มอาร์ไอพบว่ามีความผิดปกติของไวท์แมทเทอร์ (โรคสมองเนื้อขาว หรือ leukoencephalopathy) ผลการวิเคราะห์โปรไฟล์ SPECT พบว่ามีการเพิ่มขึ้นของระดับของ โพลีออล อาราบิทอล, ไรบิทอล และอีริธรอลซึ่งทำให้ต่อมาสามารถพบการกลายพันธุ์ที่เป็นสาเหตุของโรคนี้ได้ คือการเกิด stop codon ก่อนตำแหน่งที่ควรจะเป็น และมี missense mutation ในยีน RPI

หลังจากมีการรายงานกรณีผู้ป่วยโรคนี้ใน ค.ศ. 1999 จนถึงปัจจุบันก็ยังไม่มีรายงานโรคนี้อีก ความพยายามที่จะหาสาเหตุที่ทำให้โรคนี้เป็นโรคหายากขนาดนี้ทำให้พบว่าผู้ป่วยรายนี้มีการผสมของอัลลีลแบบที่พบได้ไม่บ่อย คืออัลลีลหนึ่งเป็นอัลลีลซึ่งไม่ทำงานเลยโดยสิ้นเชิง ส่วนอีกอัลลีลหนึ่งถอดรหัสออกมาเป็นเอนไซม์ที่ทำงานได้บางส่วน นอกจากนี้อัลลีลซึ่งทำงานได้บางส่วนนี้ยังมีความบกพร่องของการแสดงออกในเซลล์บางเซลล์อีกด้วย ทำให้เซลล์บางเซลล์ของผู้ป่วยมีการทำงานของ RPI ในระดับหนึ่ง ในขณะที่เซลล์อื่นไม่มีเลย

สาเหตุเชิงโมเลกุลที่ทำให้ผู้ป่วยโรคนี้มีอาการยังไม่เป็นที่ทราบแน่ชัด ทฤษฎีหนึ่งเชื่อว่าผู้ป่วยอาจไม่มีไรโบส-5-ฟอสเฟตเพียงพอที่จะใช้ในการสังเคราะห์อาร์เอ็นเอ อีกทฤษฎีหนึ่งเชื่อว่าเป็นผลจากพิษของระดับ D-ribitol และ D-arabitol ที่สะสมในร่างกาย

อ้างอิง
-------

1. 1 2  Wamelink, M. M. C.; Grüning, N. M.; Jansen, E. E. W.; Bluemlein, K.; Lehrach, H.; Jakobs, C.; Ralser, M. (2010). "The difference between rare and exceptionally rare: Molecular characterization of ribose 5-phosphate isomerase deficiency". *Journal of Molecular Medicine*. **88** (9): 931–939. doi:10.1007/s00109-010-0634-1. PMID 20499043.
2. ↑  Van Der Knaap, M. S.; Wevers, R. A.; Struys, E. A.; Verhoeven, N. M.; Pouwels, P. J.; Engelke, U. F.; Feikema, W.; Valk, J.; Jakobs, C. (1999). "Leukoencephalopathy associated with a disturbance in the metabolism of polyols". *Annals of neurology*. **46** (6): 925–928. PMID 10589548.
3. ↑  Huck, J. H. J.; Verhoeven, N. M.; Struys, E. A.; Salomons, G. S.; Jakobs, C.; Van Der Knaap, M. S. (2004). "Ribose-5-Phosphate Isomerase Deficiency: New Inborn Error in the Pentose Phosphate Pathway Associated with a Slowly Progressive Leukoencephalopathy". *The American Journal of Human Genetics*. **74** (4): 745–751. doi:10.1086/383204. PMC 1181951. PMID 14988808.
**ภาวะช็อกทางระบบประสาท** (อังกฤษ: neurogenic shock) เป็นภาวะช็อกที่เกิดจากความผิดปกติของระบบประสาทอิสระภายในไขสันหลัง ส่งผลให้ความดันโลหิตต่ำและภาวะหัวใจเต้นช้าร่วมในบางครั้ง โดยความดันโลหิตต่ำเกิดจากแรงต้านภายในหลอดเลือดที่ลดลง ทำให้มีเลือดคั่ง ส่วนภาวะหัวใจเต้นช้าเกิดจากความผิดปกติของเส้นประสาทเวกัส ซึ่งอาจเกิดได้ทั้งจากการขาดออกซิเจนและความผิดปกติในหลอดลม ภาวะช็อกทางระบบประสาทอาจก่อให้เกิดกลุ่มอาการการทำหน้าที่ผิดปกติของหลายอวัยวะและการเสียชีวิตได้หากไม่ได้รับการรักษาที่ถูกต้อง ภาวะช็อกดังกล่าวต่างจากภาวะช็อกทางสันหลัง (spinal shock) ซึ่งไม่เกี่ยวข้องกับระบบไหลเวียนโลหิต

สาเหตุ
------

ภาวะช็อกทางระบบประสาทเกิดจากความเสียหายอย่างรุนแรงของระบบประสาทกลาง เช่น สมอง ไขสันหลังส่วนคอและอก ซึ่งอาการบาดเจ็บจะทำให้เกิดการสูญเสียการกระตุ้นจากระบบประสาทซิมพาเทติกในหลอดเลือดอย่างเฉียบพลัน ทำให้หลอดเลือดเกิดการขยายตัว แรงต้านภายในหลอดเลือดส่วนปลายลดลงและความดันโลหิตต่ำลง

การรักษา
--------

* โดพามีน ใช้ตัวเดียวหรือร่วมกับสารกระตุ้นการเต้นของหัวใจตัวอื่น
* วาโซเพรสซิน หรือฮอร์โมน ADH
* ใช้สารเพิ่มความดันโลหิต เช่น เอฟิดรีน นอร์เอพิเนฟรีนหรือฟีนิลอีฟริน (ในกรณีที่ผู้ป่วยไม่ตอบสนองต่อโดพามีน)
* อะโทรปีน (ในกรณีที่ผู้ป่วยหัวใจเต้นช้าอย่างรุนแรง)

อ้างอิง
-------

1. ↑  J.M. Piepmeyer, K.B. Lehmann and J.G. Lane, Cardiovascular instability following acute cervical spine trauma, Cent Nerv Syst Trauma 2 (1985), pp. 153–159.
2. ↑  4. Guly HR, Bouamra O, Lecky FE. The incidence of neurogenic shock in patients with isolated spinal cord injury in the emergency department. Resuscitation (2008) 76, 57-62
3. ↑  "Dorlands Medical Dictionary:neurogenic shock".
4. ↑
**อัศวินพเนจร** เป็น อัศวินในสมัยกลาง ที่ใช้ชีวิตโดยตระเวณไปที่ต่างๆ เพื่อค้นหาการผจญภัย ที่จะพิสูจน์ความเป็นอัศวินของตน

ต้นกำเนิดของคำที่พบเก่าที่สุดมาจากคำว่า "knight-errant" ในภาษาอังกฤษของบทกวีในศตวรรษที่ 14 เรื่อง *Sir Gawain and the Green Knight*, ที่เซอร์กาเวนถูกเซอร์เบอซิลัค ต้อนรับและเรียกเป็น อัศวินพเนจร ด้วยคำโบราณ "knygt erraunt"

เซอร์อิเวนช่วยราชสีห์ ภาพเขียนสีวิจิตรจากสมัยกลาง

ในวัฒนธรรมอื่นๆ
---------------

บทกวีไบลิน่า (bylina) ของรัสเซีย กล่าวถึง บอกาไทร์ (bogatyr), ซึ่งตรงกับลักษณะของอัศวินพเนจร ที่ทำหน้าที่ผู้ปกป้องแผนดินเกิด และบางคร้งก็เป็นนักผจญภัย
บอกาไทร์ที่มีชื่อเสียงได้แก่ Ilya Muromets, Dobrynya Nikitich และ Alyosha Popovich

*Ilya Muromets* (1914) by Viktor Vasnetsov.
จอมยุทธ์พเนจร (Traditional: 遊俠 Simplified: 游侠 Pinyin: *yóuxiá* แต้จิ๋ว: อิ๋วเหียบ) เป็นผู้กล้าผจญภัยเร่ร่อน ของจีน ที่มีคุณสมบัติใกล้เคียงกับ อัศวินพเนจร ของยุโรปสมัยกลาง
โดยจอมยุทธ์พเนจรจะเดินทางตามลำพัง เพื่อปกป้องชาวบ้านจากการถูกผู้ปกครองข่มเหงรังแก
จอมยุทธ์พเนจร จะต่างจาก อัศวินพเนจร ตรงที่จอมยุทธ์พเนจร ไม่ได้มาจากกลุ่มชนชั้นใดชนชั้นหนึ่งของสังคม แต่ จอมยุทธ์พเนจร อาจมีอาชีพใดก็ได้ตั้งแต่ กวี จนถึง ทหาร
มีวรรณกรรมหนึ่งในสมัยราชวงศ์ถังที่กล่าวถึงทาสที่มีพลังเหนือธรรมชาติที่ได้ช่วยหญิงสาวที่ถูกลักพาตัว และดำน้ำไปที่ก้นของแม่น้ำที่เชี่ยวกรากไปเอาสมบัติมาได้

ในญี่ปุ่น คำว่า Musha shugyō ใช้บรรยายถึง ซามูไร ที่ต้องการจะทดสอบความสามารถของตนในสภาพการใช้ชีวิตจริงๆที่ได้ท่องเที่ยวไปในดินแดนต่างๆ และได้ประลองยุทธ์ต่างๆระหว่างการเดินทาง

อ้างอิง
-------

1. ↑  date=20010328 The Maven's Word of the Day: Knight Errant
2. ↑  Liu, James J.Y. *The Chinese Knight Errant*. London: Routledge and Kegan Paul, 1967 ISBN 0-2264-8688-5
3. ↑  Snow, Philip. *The Star Raft: China's Encounter With Africa*. Cornell Univ. Press, 1989 ISBN 0801495830
**เหมิง อู่** (จีน: 蒙武) เป็นแม่ทัพใหญ่ของราชวงศ์ฉินในช่วงยุครณรัฐ มีบทบาทสำคัญคือการพิชิตรัฐฉู่ และเขายังเป็นบุตรชายของแม่ทัพอาวุโสของฉิน นามว่า เหมิง อ้าว (蒙骜) ซึ่งเป็นขุนพลจากรัชสมัยของ พระเจ้าฉินเจ้าเซียง นอกจากนี้ ลูกชายของเขายังเป็นยอดขุนพลเช่นกับนามว่า เหมิง เถียน และ เหมิง อี้

ประวัติ
-------

เมิ่งอู่เข้าร่วมเป็นส่วนหนึ่งในกองทัพของ เหมิง อ้าว ในการต่อต้าน รัฐฉี ใน 285 ปีก่อนคริสตกาล และใน 224ปี ก่อนคริสตกาล ได้มีการพิชิตรัฐเว่ย ด้วยผลงานอันเป็นที่ประจักษ์ ฉินฉื่อหฺวังตี้ หรือ ฉินอ๋อง ได้แต่งตั้งให้ หลี่ ซิ่น และ ตัวเขา นำทหาร 200,000 นาย โดยใช้การแบ่งโจมตี 2 ทาง เพื่อทำการพิชิต รัฐฉู่ แต่ได้พ่ายแพ้ต่อ รัฐฉู่ ด้วยกองกำลังของแม่ทัพเซี่ยง เยี่ยน และกลอุบายของชางผิงจวิน หลังจากความพ่ายแพ้ครั้งนี้ ฉินฉื่อหฺวังตี้หรือฉินอ๋อง ได้ทำการแต่งตั้งหวัง เจี่ยนเป็นผู้บัญชาการและ เหมิง อู่เป็นรองผู้บัญชาการ โดยให้กำลังทหารกว่า 600,000 นาย เพื่อพิชิตรัฐฉู่ โดยเหมิง อู่เป็นผู้สังหารแม่ทัพเซี่ยง เยี่ยน จนสามารถพิชิตรัฐฉู่ได้สำเร็จ

อ้างอิง
-------

1. ↑  Sima Qian (2007). *The First Emperor: Selections from the* Historical Records. แปลโดย Raymond Dawson. Oxford University Press. p. 53. ISBN 978-0-19-922634-4.
2. ↑  Theobald, Ulrich (5 March 2019). "Meng Wu 蒙武". *Chinaknowledge*. สืบค้นเมื่อ 11 July 2021.
**ภาวะน้ำเป็นพิษ** (อังกฤษ: water intoxication, water poisoning) หรือ **ภาวะมีโซเดียมในเลือดน้อยเกินแบบเจือจาง** (dilutional hyponatremia) เป็นภาวะอันตรายที่เกิดจากการดื่มน้ำมากเกินไป โดยทั่วไป น้ำเป็นสารที่มีความเป็นพิษน้อยมาก คือมีค่า LD50 มากกว่า 90 มิลลิลิตร/กิโลกรัม

ปัจจัยเสี่ยง
------------

* มวลกายต่ำในทารก
* การดื่มน้ำปริมาณมากขณะออกกำลังกาย โดยเฉพาะในการวิ่งมาราธอน
* การหักโหมและภาวะเครียดจากความร้อน
* การแข่งขันดื่มน้ำ
* ความผิดปกติทางจิตเวชศาสตร์
* ความผิดพลาดของแพทย์

พยาธิสรีรวิทยา
--------------

เมื่อดื่มน้ำมากเกินไป จะทำให้เกิดความไม่สมดุลของสารอิเล็กโทรไลต์ต่าง ๆ เพื่อทำให้ทั้งภายในและภายนอกเซลล์มีความเข้มข้นเท่ากัน เซลล์จึงต้องขยายตัวขึ้น ซึ่งหากเกิดกับสมองจะทำให้ความดันในกะโหลกศีรษะเพิ่มสูงขึ้น ผลที่ตามมาจะทำให้ปวดหัว สับสน และง่วงซึม และอาจหายใจลำบาก กล้ามเนื้ออ่อนแรง กระตุกหรือเป็นตะคริว สัญญาณชีพที่ผิดปกติจะเริ่มเด่นชัด เช่น หัวใจและชีพจรเต้นช้าลง หากเซลล์สมองขยายตัวมากเกินไปจะทำให้หลอดเลือดถูกบีบ ทำให้สมองบวม และนำไปสู่การเสียชีวิตได้

การรักษาและวิธีการป้องกัน
-------------------------

* รักษาได้โดยการให้สารอิเล็กโทรไลต์ทางหลอดเลือด
* ติดตามตรวจวัดระดับอิเล็กโทรไลต์ในเลือดอย่างสม่ำเสมอ

วิธีการป้องกันคือ ควรดื่มน้ำเมื่อรู้สึกกระหายเท่านั้น เพราะร่างกายมีกลไกทางสรีรวิทยาที่รู้ว่าเมื่อไรร่างกายต้องการน้ำ สำหรับผู้ที่เล่นกีฬาหนัก ๆ ควรดื่มเครื่องดื่มเกลือแร่ในปริมาณพอสมควร และไม่ควรดื่มน้ำเปล่าในปริมาณมาก

อ้างอิง
-------

1. ↑  "Water -- Material Safety Data Sheet -- Science Lab". คลังข้อมูลเก่าเก็บจากแหล่งเดิมเมื่อ 2012-09-02. สืบค้นเมื่อ 2015-06-01.
2. ↑  Water Intoxication in Infants
3. ↑  Just What Does Running a Marathon Do to Your Body? -- Marathon and Beyond
4. ↑  Competitive Eating: How Safe Is It?
5. ↑  "การดื่มน้ำมากผิดปกติในผู้ป่วยโรคจิต -- วารสารสมาคมจิตแพทย์แห่งประเทศไทย". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2015-06-01.
6. ↑  ภาวะสารน้ำในร่างกายมากผิดปกติจนเกิดเป็นพิษ[*ลิงก์เสีย*]

แหล่งข้อมูลอื่น
---------------

* สธ. เตือนดื่มน้ำมากเกินไม่ดี เสี่ยงสมองบวม เสียชีวิตได้
ในวิชาเคมี **ภาวะมาตรฐาน** ของสสารบริสุทธิ์ สารผสม หรือสารละลาย เป็นจุดอ้างอิงที่ใช้สำหรับการคำนวณคุณสมบัติของสารนั้นภายใต้สภาวะที่แตกต่างกัน ซึ่งโดยหลักการแล้ว ตัวเลือกของภาวะมาตรฐานสามารถเปลี่ยนแปลงได้ ถึงแม้ว่า สหภาพเคมีบริสุทธิ์และเคมีประยุกต์ระหว่างประเทศ (IUPAC) จะแนะนำว่าให้ใช้ภาวะมาตรฐานทั่วไปในการคำนวณ IUPAC แนะนำให้ใช้ความดันมาตรฐาน *p*~~o~~ = 1 บาร์ (100 กิโลปาสคัล) หากจะกล่าวให้ถูกแล้ว อุณหภูมิไม่ได้เป็นส่วนหนึ่งของการจำกัดความภาวะมาตรฐาน ยกตัวอย่างเช่น ตามที่ได้อภิปรายไว้แล้ว ภาวะมาตรฐานของแก๊สเดิมได้ถูกเลือกเป็นหน่วยความดัน (โดยปกติใช้เป็นบาร์) แก๊สอุดมคติ โดยไม่ขึ้นอยู่กับอุณหภูมิ อย่างไรก็ตาม ตารางส่วนใหญ่ของปริมาณอุณหพลศาสตร์ถูกรวบรวมไว้ที่อุณหภูมิค่าหนึ่งโดยเฉพาะ ซึ่งส่วนใหญ่อยู่ที่ 298.15 K (25 ˚C) หรือที่ใช้กันลดลงมา 273.15 K (0 ˚C) ภาวะมาตรฐานไม่ควรสับสนกับ**อุณหภูมิและความดันมาตรฐาน** (STP) สำหรับแก๊ส หรือกับสารละลายมาตรฐานที่ใช้ในเคมีวิเคราะห์

สำหรับสสารหนึ่ง ภาวะมาตรฐานเป็นภาวะอ้างอิงสำหรับคุณสมบัติภาวะอุณหพลศาสตร์ของสสารนั้น อย่างเช่น เอนทาลปี เอนโทรปี พลังงานเสรีของกิ๊บส์ และภาวะมาตรฐานอีกหลายประการของสสารหนึ่ง การเปลี่ยนแปลงเอนทาลปีสำหรับธาตุในภาวะมาตรฐานจะมีค่าเป็นศูนย์ และด้วยการกำหนดดังกล่าวได้ทำให้ปริมาณทางอุณหพลศาสตร์อีกเป็นจำนวนมากสามารถคำนวณและจัดทำเป็นตารางได้ ภาวะมาตรฐานของสสารไม่จำเป็นต้องมีอยู่ในธรรมชาติ ยกตัวอย่างเช่น เป็นไปได้ที่จะคำนวณค่าของไอน้ำที่ 25 °C และ 1 บาร์ ถึงแม้ว่าไอน้ำดังกล่าวจะไม่มีอยู่จริง (เป็นแก๊ส) ภายใต้สภาวะเหล่านั้น ข้อดีของการกำหนดเช่นนี้คือตารางคุณสมบัติทางอุณหพลศาสตร์ที่ได้รับการจัดเตรียมด้วยวิธีการนี้จะมีความสอดคล้องกันในตัวของมันเอง

อ้างอิง
-------

1. ↑  IUPAC, *Compendium of Chemical Terminology*, 2nd ed. (the "Gold Book") (1997). Online corrected version:  (2006-) "standard state".
2. ↑  IUPAC, *Compendium of Chemical Terminology*, 2nd ed. (the "Gold Book") (1997). Online corrected version:  (2006-) "standard conditions for gases".
3. ↑  IUPAC, *Compendium of Chemical Terminology*, 2nd ed. (the "Gold Book") (1997). Online corrected version:  (2006-) "standard solution".
**มอนเตอเรย์แจ็ก** (อังกฤษ: Monterey Jack) หรือเรียกสั้น ๆ ว่า **แจ็ก** (อังกฤษ: Jack) เป็นเนยแข็งอเมริกันสีขาวชนิดกึ่งแข็ง (semi-hard) ผลิตมาจากนมวัว ลักษณะเด่นคือรสอ่อน ๆ ที่มีความหวานจาง ๆ

นอกจากการทานมอนเตอเรย์แจ็กเปล่า ๆ แล้ว ยังนิยมมีการนำมอนเตอเรย์แจ็กมามาร์เบิลกับคอลบีชีส ผลิตเป็นคอลบี-แจ็ก หรือมาร์เบิลกับเชดดาร์ชีส ผลิตเป็นเชดดาร์-แจ็ก ส่วน *เพปเพอร์แจ็ก* (อังกฤษ: pepper jack) คือแจ็กที่นำมาเพิ่มรสชาติด้วยพริกและสมุนไพร ส่วน *ดรายแจ็ก* (อังกฤษ: dry jack) เป็นแจ็กที่บ่มนานจนเป็นฮาร์ดชีส

ความหลากหลาย
------------

ดรายแจ็ก
### ดรายแจ็ก

ดรายแจ็ก (Dry Jack) ผลิตขึ้นโดยไม่ได้ตั้งใจครั้งแรกในปี 1915 เมื่อพ่อค้าส่งชีสในซานฟรานซิสโกลืมแจ็กสดจำนวนหนึ่งไว้ในโกดัง และเขาค้นพบว่าแจ็กเหล่านี้ถูกบ่มเป็นเวลานานจนมีลักษณะที่สามารถใช้แทนฮาร์ดชีสอื่น ๆ เช่น พาร์เมซานชีส ซึ่งถูกขัดขวางการขนส่งจากยุโรปด้วยสงครามโลกครั้งที่หนึ่ง

### เพปเพอร์แจ็ก

เพปเพอร์แจ็ก
เพปเพอร์แจ็ก (Pepper Jack) คือแจ็กที่เพิ่มรสชาติด้วยพริก พริกหยวก และ โรสแมรี

### แบบผสม

มีการนำแจ็กไปมาร์เบิลกับคอลบีชีสเพื่อผลิตเป็นคอลบี-แจ็ก หรือเชดดาร์ชีสสีเหลือง

อาหารปวดศีรษะ
-------------

ในมอนเตอเรย์แจ็ก ประกอบด้วย tyramine น้อยมาก tyramine เป็นสารประกอบอินทรีย์ที่เชื่อว่าเกี่ยวข้องกับอาการปวดศีรษะ สามารถพบในผลิตภัณฑ์จำพวกชีสโดยทั่วไป มอนเตอเรย์แจ็ก จึงเป็นหนึ่งในชีสไม่กี่ชนิดที่นิยมแนะนำผู้ที่ป่วยด้วยไมเกรนสามารถทานได้โดยปลอดภัย

อ้างอิง
-------

1. ↑  Brown, Robert Carlton. "The Complete Book of Cheese, Chapter 4: "American Cheddars". Gramercy Publishing Company: New York. Monterey Jack is a stirred curd Cheddar without any annatto coloring. It is sweeter than most and milder when young.
2. ↑  Wisconsin Cheese: Colby-Monterey Jack. Wisconsin Milk Marketing Board.
3. 1 2  Sarah Koops Vanderveen, Special to The Chronicle (1995-09-27). "Dry Monterey Jack Cheese: What's Old Is New Again - SFGate". Articles.sfgate.com. สืบค้นเมื่อ 2015-02-26.
4. ↑  "Dry Jack". Cheese.com. สืบค้นเมื่อ 2015-02-26.
5. ↑  "Pepper Jack". *cheese.com*. สืบค้นเมื่อ 24 December 2016.
6. ↑  "Headaches from Food: The Connection". Medicinenet.com. 2005-03-29. คลังข้อมูลเก่าเก็บจากแหล่งเดิมเมื่อ 2015-03-06. สืบค้นเมื่อ 2015-02-26.
**แมทธิว โรเบิร์ต สมิธ** (อังกฤษ: Matthew Robert Smith; เกิด 28 ตุลาคม ค.ศ. 1982) เป็นนักแสดงชาวอังกฤษ เขาเป็นที่รู้จักกันดีในฐานะนักแสดงนำในละครซีรีส์แนววิทยาศาสตร์เรื่อง *ดอกเตอร์ฮู* ทางช่องบีบีซี ซึ่งจากบท ดอกเตอร์คนที่สิบเอ็ด ทำให้เขาได้รับการเสนอชื่อเข้าชิงรางวัลแบฟตา สาขานักแสดงนำชายยอดเยี่ยมในปี 2011

ในตอนแรกสมิธใฝ่ฝันอยากจะเป็นนักฟุตบอลอย่างมาก แต่เขาประสบอุบัติเหตุเป็นโรคกระดูกสันหลังเสื่อมทำให้เขาออกจากการเล่นกีฬา หลังจากที่เขาเข้าร่วมเป็นสมาชิกในโรงละครเยาวชนแห่งชาติและศึกษาการละครและการเขียนเชิงสร้างสรรค์ที่มหาวิทยาลัยอีสต์แองเกลีย เขาก็ได้เป็นนักแสดงในปี 2003 โดยเริ่มจากการเล่นละครเวที เช่น *Murder in the Cathedral*, *Fresh Kills*, *The History Boys* และ *On the Shore of the Wide World* ในโรงละครลอนดอน

อ้างอิง
-------

1. ↑  "Northampton School for Boys". Nsb.northants.sch.uk. 1982-10-28. สืบค้นเมื่อ 2013-03-26.
2. ↑  Plunkett, John (26 April 2011). "Doctor Who's Matt Smith and E4's Misfits win Bafta nods". *The Guardian*. สืบค้นเมื่อ 8 September 2011.
3. ↑  Smith confirmed the nature of his back injury during an appearance on the UK show *Top Gear*.

บรรณานุกรม
----------

* Smith, Oli (2010). *Doctor Who: The Eleventh Doctor: Matt Smith*. London: BBC Children's Books. ISBN 978-1-4059-0687-6

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**แมตต์ สมิธ (นักแสดง)**

WikinewsWikinews
วิกิข่าว มีข่าวเกี่ยวกับบทความ:   
**Matt Smith revealed as 11th incarnation of Doctor Who**

* แมตต์ สมิธ ที่อินเทอร์เน็ตมูวีเดตาเบส
**สนธิสัญญาโลซาน** เป็นสนธิสัญญาสันติภาพซึ่งลงนามในโลซาน ประเทศสวิสเซอร์แลนด์ เมื่อวันที่ 24 กรกฎาคม ค.ศ. 1923 อันยุติสถานะสงครามซึ่งมีอยู่ระหว่างประเทศตุรกีและฝ่ายสัมพันธมิตรในสงครามโลกครั้งที่หนึ่ง ได้แก่ จักรวรรดิอังกฤษ สาธารณรัฐฝรั่งเศส ราชอาณาจักรอิตาลี จักรวรรดิญี่ปุ่น ราชอาณาจักรกรีซ ราชอาณาจักรโรมาเนียและรัฐเซิร์บ-โครแอต-สโลวีนนับแต่สงครามโลกครั้งที่หนึ่งเริ่มขึ้น อย่างเป็นทางการ สนธิสัญญานี้เป็นผลแห่งความพยายามเจรจาสันติภาพครั้งที่สองหลังสนธิสัญญาเซเวร์ (Treaty of Sèvres) อันล้มเหลว ที่ภาคีทั้งหมดลงนามแต่ภายหลังถูกขบวนการแห่งชาติตุรกีซึ่งต่อสู้กับเงื่อนไขเดิมและสูญเสียดินแดนไปเป็นอันมาก สนธิสัญญาโลซานยุติความขัดแย้งและกำหนดเขตแดนของรัฐตุรกีสมัยใหม่ ยกเว้นเขตแดนกับประเทศอิรัก ในสนธิสัญญาดังกล่าว ตุรกีสละการอ้างสิทธิ์เหนือส่วนที่เหลือของจักรวรรดิออตโตมันและฝ่ายสัมพันธมิตรรับรองอธิปไตยของตุรกีภายในเขตแดนใหม่เป็นการตอบแทน

ตุรกีให้สัตยาบันสนธิสัญญาดังกล่าวเมื่อวันที่ 23 สิงหาคม ค.ศ. 1923 กรีซเมื่อวันที่ 25 สิงหาคม ค.ศ. 1923 อิตาลีเมื่อวันที่ 12 มีนาคม ค.ศ. 1924 ญี่ปุ่นเมื่อวันที่ 15 พฤษภาคม ค.ศ. 1924 บริเตนใหญ่เมื่อวันที่ 16 กรกฎาคม ค.ศ. 1924 สนธิสัญญาดังกล่าวมีผลใช้บังคับเมื่อวันที่ 6 สิงหาคม ค.ศ. 1924 โดยตราสารให้สัตยาบันเก็บรักษาอย่างเป็นทางการในกรุงปารีส
สนอง รักวานิช และแสนศักดิ์ เมืองสุรินทร์ เข้าเฝ้าพระบาทสมเด็จพระเจ้าอยู่หัว ที่พระตำหนักจิตรลดารโหฐาน เมื่อปี พ.ศ. 2520 
**สนอง รักวานิช** อดีตเทรนเนอร์มวยไทยและมวยสากลที่มีชื่อเสียง และเป็นเจ้าของค่ายเมืองสุรินทร์ ซึ่งเป็นค่ายมวยที่มีชื่อเสียงมากในอดีต

สนอง เกิดเมื่อปี พ.ศ. 2481 ที่จังหวัดสระบุรี แต่ได้มาเติบโตและใช้ชีวิตในกรุงเทพมหานคร จบการศึกษาจากโรงเรียนโยธินบูรณะและโรงเรียนช่างก่อสร้างดุสิต

เคยขึ้นชกมวยในแบบมวยไทยในชื่อ "สนองชัย เกศสงคราม" แต่ทว่าไม่ประสบความสำเร็จ เพราะขึ้นชกได้แค่ 3-4 ครั้ง มีแต่แพ้ตลอด แต่ก็ไม่ละทิ้งวงการมวย ยังคงทำหน้าที่เป็นพี่เลี้ยงและเทรนเนอร์ให้กับนักมวยคนอื่น ๆ ในค่ายเกศสงคราม จนกลายมาเป็นบุคคลที่มีชื่อเสียงขึ้นมาในวงการมวย และกลายมาเป็นเจ้าของค่ายมวยเมืองสุรินทร์ เมื่อศิริชัย เรืองกาญจนเศรษฐ์ เจ้าของค่ายมวยเมืองสุรินทร์ ได้โอนกิจการมาให้สนองเป็นผู้ดูแล ซึ่งค่ายมวยเมืองสุรินทร์ในเวลาต่อมาได้มีนักมวยฝีมือดีทั้งในแบบมวยไทยและมวยสากลอยู่ในสังกัดหลายคน อาทิ แสนศักดิ์ เมืองสุรินทร์, ประยูรศักดิ์ เมืองสุรินทร์, ปราบธรณี เมืองสุรินทร์, สำราญศักดิ์ เมืองสุรินทร์, รักแท้ เมืองสุรินทร์ เป็นต้น ซึ่งนักมวยในค่ายจะเรียกสนองด้วยความเคารพว่า "พี่หนอง"

สนอง รักวานิช เป็นบุคคลที่มีรูปร่างอ้วน มีน้ำหนักตัวมากกว่า 100 กิโลกรัม เป็นบุคคลที่มีบุคลิกเสียงดังโผงผางดุดันเมื่อเวลาฝึกซ้อม แต่จะหัวเราะและยิ้มแย้มอารมณ์ดีในยามปกติ จนได้รับฉายาว่า "เด็กโบราณ" หรือ "จอมตบ"

ชีวิตครอบครัว สนองมีบุตรสามคน คือ อนุรักษ์ (บุตรชาย), อมรรัตน์ (บุตรสาว) และ อภิรักษ์ รักวานิช (บุตรชาย)

บั้นปลายชีวิต ด้วยความที่เป็นบุคคลที่มีรูปร่างอ้วน ทำให้มีโรคประจำตัวรุมเร้าหลายโรค จนกระทั่งเสียชีวิตลงเมื่อปี พ.ศ. 2530 ด้วยอายุ 49 ปี กิจการค่ายมวยให้ได้ภริยาและลูก ๆ เป็นผู้ดูแล

อ้างอิง
-------

1. ↑  คอลัมน์ "ฉายาชาวยุทธ์" โดย สว่าง สว่างควัฒน์ หนังสือพิมพ์ข่าวสด วันที่ 2 กุมภาพันธ์ พ.ศ. 2552 ปีที่ 18 ฉบับที่ 6640 หน้าที่ 13
**โกฟแฮก** (อังกฤษ: GovHack) เป็นอีเวนต์รัฐบาลโปร่งใส และแฮกกาธอนข้อมูลแบบเปิด ที่ใหญ่ที่สุดของประเทศออสเตรเลีย ซึ่งดึงดูดผู้เข้าร่วมเกิน 1,000 คนในแต่ละปี อีเวนต์นี้ดำเนินงานครั้งแรกขึ้นที่แคนเบอร์ราในปี ค.ศ. 2009 ซึ่งมีการขยายอย่างรวดเร็วเพื่อการแข่งขันระดับชาติ กับอีเวนต์ที่เกิดขึ้นพร้อมกันในเมืองใหญ่ ๆ ทั่วประเทศในเดือนกรกฎาคมของทุกปี ด้วยเงินรางวัลที่หามาได้เพิ่มขึ้นในทำนองเดียวกัน ด้วยวงเงินรางวัลรวม 70,000 ดอลลาร์ออสเตรเลียที่หามาได้ในปี ค.ศ. 2014

อีเวนต์นี้ต้องการทีมขนาดเล็กของผู้แข่งขัน ในการสร้างชนิดของ"แฮก" โดยใช้ข้อมูลรัฐบาลออสเตรเลียเป็นเวลาประมาณ 46 ชั่วโมง ตั้งแต่ช่วงเย็นวันศุกร์ถึงบ่ายวันอาทิตย์ โดยไม่ได้เจาะจงรูปแบบของ"แฮก" แต่พบบ่อยที่สุดคือแอพพลิเคชันเว็บ, แอพพลิเคชันมือถือ หรือวิชวลไลเซชัน ร่วมกับรหัสต้นทางทั้งหมดที่ได้เก็บไว้ในพื้นที่เก็บข้อมูลโอเพนซอร์ซและได้รับการอนุญาต แต่ละทีมจะทำการตัดสินในวิดีโอสามนาทีที่พวกเขาจะต้องผลิต โดยแสดงให้เห็นถึงสิ่งที่พวกเขาได้ทำการผลิตและอาจเป็นไปได้ในอนาคต

แม้ว่าผู้ร่วมแข่งขันอาจจะใช้ข้อมูลของรัฐบาลเปิดใด ๆ ที่มีอยู่ บางประเภทรางวัลให้ใช้ชุดข้อมูลบางอย่าง เช่น "รางวัลธรณีศาสตร์ยอดเยี่ยม" หรือ "รางวัลการใช้งานที่ดีที่สุดด้านสถิติการเก็บภาษี" เป็นธรรมดาที่เข้าร่วมโครงการหน่วยงานรัฐบาล — รัฐบาลกลาง, รัฐหรือเทศบาล — เปิดตัวชุดข้อมูลพิเศษในเวลาของการแข่งขันในแต่ละปี กับรางวัลที่กี่ยวข้อง

อีเวนต์นี้ดำเนินการโดยอาสาสมัคร โดยเฉพาะอย่างยิ่งกลุ่มชาวออสเตรเลียแห่งมูลนิธิเปิดความรู้ ที่นำโดยเพีย วาห์ ผู้เป็นหัวหน้าทีมชาติ

โกฟแฮก 2014
-----------

ผู้เข้าร่วมโกฟแฮก 2014 ที่ซิดนีย์
อีเวนต์โกฟแฮก 2014 จัดขึ้นที่บัลลาแรท, บริสเบน, แคนเบอร์รา, แกนซ์, โกลด์โคสต์, โฮบาร์ต, เมลเบิร์น, เพิร์ท, ซิดนีย์, แอดิเลด และเมาท์แกมเบียร์ ผู้ชนะของรางวัลระดับประเทศจะได้รับการบินไปยังอีเวนต์"พรมแดง"พิเศษที่บริสเบน ณ วันที่ 10 สิงหาคม

โกฟแฮก 2013
-----------

อีเวนต์โกฟแฮก 2013 มีเงินรางวัล 170,000 ดอลลาร์ออสเตรเลีย, 134 ทีมที่เข้าร่วม และวีดิทัศน์ 108 ชุดที่เสร็จสมบูรณ์

อ้างอิง
-------

1. ↑  By: Next Generation Open Data - GovHack
2. ↑  About GovHack – GovHack Hackathon
3. ↑  "Locations : GovHack : Competition Portal". คลังข้อมูลเก่าเก็บจากแหล่งเดิมเมื่อ 2014-08-09. สืบค้นเมื่อ 2016-07-30.
4. ↑  "Red Carpet Awards - GovHack". คลังข้อมูลเก่าเก็บจากแหล่งเดิมเมื่อ 2014-07-15. สืบค้นเมื่อ 2016-07-30.
5. ↑  eGov AU: GovHack 2013 - my top ten picks

แหล่งข้อมูลอื่น
---------------

* โกฟแฮก ที่เฟซบุ๊ก
* Data Point (The Age blog) เก็บถาวร 2016-07-03 ที่ เวย์แบ็กแมชชีน
พระตำหนักมารีราชรัตบัลลังก์
**พระตำหนักมารีราชรัตบัลลังก์** เป็นพระตำหนัก 2 ชั้น สร้างด้วยไม้สักทอง ทาสีแดง มีลักษณะทางสถาปัตยกรรมแบบนีโอคลาสสิกของประเทศทางตะวันตก แต่ได้มีการปรับปรุงองค์ประกอบบางส่วน ให้เหมาะกับภูมิอากาศแบบเมืองร้อน พระตำหนักองค์นี้สร้างขึ้นคู่กับพระตำหนักชาลีมงคลอาสน์ โดยมีฉนวนทางเดินทำเป็นสะพานจากชั้นบนด้านหลังของพระตำหนักชาลีมงคลอาสน์ ข้ามคูน้ำเชื่อมกับชั้นบนด้านหน้าของพระตำหนักมารีราชรัตบัลลังก์ สะพานดังกล่าวหลังคามุงกระเบื้องและติดหน้าต่างกระจกทั้งสองด้าน ตลอดความยาวของสะพานที่เชื่อมติดต่อถึงกัน พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ให้สร้างพระตำหนักนี้ ในราวปี พ.ศ. 2459 โดยมีหม่อมเจ้าอิทธิเทพสรรค์ กฤดากร เป็นสถาปนิกออกแบบ รูปแบบสถาปัตยกรรมภายนอกคล้ายกระท่อมไม้ในชนบททาสีแดง หลังคาทรงปั้นหยายกจั่วสูง ผังอาคารเป็นรูปไม้กางเขนแต่แขนยาวไม่เท่ากัน ภายในแบ่งออกเป็น 2 ชั้น โดยชั้นล่างด้านตะวันออกเป็นโถงใหญ่โล่งถึงชั้นบน ส่วนแกนเหนือใต้เป็นห้องโถงทางเข้าด้านหนึ่ง และห้องนอนมหาดเล็กชั้นบนมี 4 ห้อง ได้แก่ ห้องโถงทางทิศเหนือมีประตูเปิดสู่ฉนวนน้ำที่เชื่อมกับพระตำหนักชาลีมงคลอาสน์ ห้องทรงพระอักษรอยู่ทางทิศเหนือ ห้องบรรทมอยู่ทางทิศใต้มีประตูออกสู่ระเบียง และห้องสรงอยู่ด้านตะวันตกของห้องพระบรรทม

พระตำหนักชาลีมงคลอาสน์ พระตำหนักมารีราชรัตบัลลังก์ และฉนวนสะพานเชื่อมพระตำหนัก เป็นกลุ่มอาคารที่พระบาทสมเด็จพระมงกุฎเกล้าเจ้าอยู่หัว รัชกาลที่ 6 โปรดเกล้าฯ ให้สร้างขึ้นด้วยแรงบันดาลพระราชหฤทัยจากบทละครเรื่อง "My Friend Jarlet" ของ Arnold Golsworthy และ E.B. Norman ซึ่งทรงแปลบทละครเรื่องนี้เป็นภาษาไทยชื่อว่า "มิตรแท้" โดยชื่อพระตำหนักนั้น มาจากชื่อของนางเอก ได้แก่ "มารี เลอร์รูซ์" (Marie Leroux) รวมกับ "รัต" หรือ "รต" ซึ่งแปลว่า สีแดง ดังนั้น พระตำหนักมารีราชรัตบัลลังก์จึงมีความหมายว่า "ราชบัลลังก์สีแดงแห่งมารี"

อ้างอิง
-------


* มหาวิทยาลัยศิลปากร **พระราชวังสนามจันทร์**  โมเดอร์น เพรส พ.ศ. 2533.
* มหาวิทยาลัยศิลปากร **พระราชวังสนามจันทร์ และพระตำหนักมารีราชรัตบัลลังก์** บริษัท อมรินทร์ พริ้นติ้ง กรุ๊พ จำกัด พ.ศ. 2534.

ดูเพิ่ม
-------

* พระราชวังสนามจันทร์
* มหาวิทยาลัยศิลปากร

แหล่งข้อมูลอื่น
---------------

* พระตำหนักมารีราชรัตบัลลังก์ จาก สำนักพระราชวัง
* พระตำหนักมารีราชรัตบัลลังก์ จาก หามานานดอตคอม
* พระตำหนักมารีราชรัตบัลลังก์ เก็บถาวร 2007-06-22 ที่ เวย์แบ็กแมชชีน จาก หอมรดกไทย

| * ด
* ค
* ก
พระราชวังสนามจันทร์ |
| --- |
| พระที่นั่ง | พระที่นั่งพิมานปฐม • พระที่นั่งอภิรมย์ฤดี • พระที่นั่งวัชรีรมยา • พระที่นั่งสามัคคีมุขมาตย์ • พระที่นั่งปาฏิหาริย์ทัศไนย |  |
| พระตำหนัก | พระตำหนักชาลีมงคลอาสน์ • พระตำหนักมารีราชรัตบัลลังก์ • พระตำหนักทับแก้ว • พระตำหนักทับขวัญ |
| เรือน | เรือนพระนนทิการ • เรือนพระธเนศวร • เรือนทับเจริญ • เรือนพระกรรมสักขี • เรือนพระสุรภี • เรือนราชมนู • เรือนชานเล็ก • เรือนพระนนทิเสน • เรือนสุภรักษ์ • เรือนชาวที่ • เรือนคฤหบดี • เรือนพระเอกทันต์ • เรือนพระกรรติเกยะ • เรือนที่พักพระตำรวจหลวง • คลังแสง |
| สถานที่อื่น | เทวาลัยคเณศร์ • อนุสาวรีย์ย่าเหล • พระบรมราชานุสาวรีย์พระบาทสมเด็จพระมงกุฎเกล้าเจ้าอยู่หัว |
| สิ่งก่อสร้างในอดีต | ศาลาลงสรง • โรงละคร • สถานีรถไฟหลวงพระราชวังสนามจันทร์ • เก๋งรถไฟ • ศาลาเล็ก |
| ดูเพิ่ม | มหาวิทยาลัยศิลปากร วิทยาเขตพระราชวังสนามจันทร์ |
นาย จอห์น แอล โกรฟ (Mr. John L. Grove) (26 ม.ค. 2464 - 16 มิถุนายน 2546) เป็นนักประดิษฐ์และนักอุตสาหกรรมชาวอเมริกัน ซึ่งเป็นที่รู้จักกันเป็นอย่างดีในการพัฒนาอุตสาหกรรมปั้นจั่นชนิดไฮดรอลิก (hydraulic crane) และกระเช้ายกคน (access lift)

เขากำเนิดที่ เมือง Franklin County, Pennsylvania ที่ประเทศสหรัฐอเมริกา ในปี 2464, จอห์นและพี่ชาย Dwight และ Wayne Nicarry ได้เริ่มประดิษฐ์รถขนวัสดุในฟาร์ม (farm wagons) ในเมือง Shady Grove รัฐ Pennsylvania และได้ร่วมก่อตั้ง Grove Manufacturing Company in 2490 และเนื่องจากความจำเป็นในการหาวิธีเคลื่อนย้ายเหล็กที่หนักโดยใช้รถขนวัสดุ เขาได้ใช้ความรู้ทางไฮดรอลิกเพื่อพัฒนาเพื่อพัฒนาปั้นจั่นที่ยังมีการใช้งานในยุคเริ่มต้น ผู้จัดจำหน่ายปั้นจั่นหลายรายได้สนใจในปั้นจั่นของเขาซึ่งส่งผลให้เกิดการประดิษฐ์รถปั้นจั่นชนิดเคลื่อนที่สำหรับใช้ในงานอุตสาหกรรมเป็นคันแรก และการตัดสินใจครั้งนี้ได้ทำให้เปลี่ยนบริษัทผู้ผลิตรถขนวัสดุธรรมดากลายเป็นบริษัทผู้นำในตลาดรถปั้นจั่นของโลกทันทีในช่วงปลายปี 2493 อย่างรวดเร็ว นอกจากนั้น เขายังได้ร่วมกับ Paul K. Shockey พัฒนาระบบบันไดเหล็กแบบยืดได้โดยใช้ไฮดรอลิกสำหรับติดตั้งบนรถบรรทุกดับเพลิง (fire trucks) โดยภายในบริษัท Grove Manufacturing จอห์นจะเป็นผู้ดูแลแผนกปั้นจั่น ส่วน Dwight จะดูแลอุปกรณ์ที่ใช้ในงานฟาร์ม

การเติบโตอย่างรวดเร็ว เนื่องจากความต้องการปั้นจั่นชนิดไฮดรอลิก ส่งผลให้บริษัทขยายงานจนมีพนักงานกว่า 1,000 คนในปี 2510 และในปีเดียวกัน จากความขัดแย้งภายในและปัญหาด้านสุขภาพ เขาได้ตัดสินใจขายบริษัท Grove Manufacturing ให้ the Walter Kidde Company บริษัทด้านระบบดับเพลิงรายใหญ่ และเป็นเหตุให้เขาออกจากบริษัทในปี 2511

ต่อมาในปี 2512 จอห์นและ Paul Shockey ได้ร่วมก่อตั้งบริษัท Condor Industries เพื่อผลิตอุปกรณ์สำหรับยกคนโดยใช้ไฮดรอลิก ที่นิยมเรียก รถกระเช้า (self-propelled, telescoping hydraulic ariel 'cherry-picker' style lifts) ในปี 2516 บริษัท Condor Industries ได้เปลี่ยนชื่อมาเป็น JLG Industries (JLG ย่อมาจากชื่อของเขา John L. Grove) และได้ประดิษฐ์ผลิตภัณฑ์ใหม่อันมีนวัตกรรมมากมาย เช่น ลิฟต์สำหรับติดตั้งบนรถขับเคลื่อนบนราง (mounting lifts on track-driven) เป็นต้น

Source : 

 เก็บถาวร 2015-10-21 ที่ เวย์แบ็กแมชชีน
**วาสิลี อนาโตลเยวิช โซโลมิน** (Vasily Anatolyevich Solomin; ภาษารัสเซีย: Василий Анатольевич Соломи) เกิดเมื่อ 5 มกราคม พ.ศ. 2496 ในรัสเซีย เสียชีวิตเมื่อ 28 ธันวาคม พ.ศ. 2540 ที่รัสเซีย เป็นนักมวยสากลสมัครเล่นชาวรัสเซีย ติดทีมชาติสหภาพโซเวียตเข้าแข่งขันกีฬาโอลิมปิก 2 ครั้ง และได้เหรียญทองแดงในรุ่นไลท์เวทเมื่อ พ.ศ. 2519

ประวัติ
-------

โซโลมินเริ่มชกมวยสากลสมัครเล่นเมื่อ พ.ศ. 2512 และติดทีมชาติสหภาพโซเวียตเข้าแข่งขันกีฬาโอลิมปิก พ.ศ. 2515 ในรุ่นแบนตัมเวท รอบแรกได้บาย รอบสอง ชนะ ชาญเดช วีระพล จากไทย เมื่อ 30 สิงหาคม รอบสาม ชนะมาเรียน ลาซาร์ จากโรมาเนียเมื่อ 2 กันยายน และในรอบ 8 คนสุดท้าย แพ้ริคาร์โด คาเรรัส จากสหรัฐ ตกรอบเมื่อ 6 กันยายน

ใน พ.ศ. 2517 โซโลมินได้แชมป์มวยสากลสมัครเล่นชิงแชมป์โลกในรุ่นไลท์เวท และติดทีมชาติเข้าแข่งขันกีฬาโอลิมปิก พ.ศ. 2519 รอบแรกได้บาย รอบสอง ชนะ ฮานส์ เฮนริก ปาล์ม จากเดนมาร์ก รอบสาม ชนะ บอกดัน คัชดา จากโปแลนด์ รอบ 8 คนสุดท้าย ชนะ ออนดราส โบโตส จากฮังการี เมื่อ 27 กรกฎาคม และในรอบรองชนะเลิศ แพ้ ซีเมียน คูตอฟ จากโรมาเนีย เมื่อ 29 กรกฎาคม ได้เหรียญทองแดง เขาเลิกชกมวยสากลสมัครเล่นใน พ.ศ. 2522 จากนั้น เป็นผู้ตัดสินมวยสากลสมัครเล่นจนเสียชีวิตด้วยโรคหัวใจใน พ.ศ. 2540

อ้างอิง
-------

1. 1 2  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2012-11-09. สืบค้นเมื่อ 2016-01-23.
|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

**ภาพเหมือนของซิกิสมอนโด แพนดอลโฟ มาลาเทสตา** (อังกฤษ: Portrait of Sigismondo Pandolfo Malatesta) เป็นภาพที่เขียนโดยเปียโร เดลลา ฟรานเชสกาจิตรกรสมัยสมัยเรอเนซองส์ชาวอิตาลี ที่ปัจจุบันตั้งแสดงอยู่ที่พิพิธภัณฑ์ลูฟร์, ปารีสในประเทศฝรั่งเศส

"ภาพเหมือนของซิกิสมอนโด" เป็นงานที่เขียนราว ค.ศ. 1451 เป็นภาพเหมือนของผู้นำที่มาจากการเป็นทหารรับจ้างและขุนนางชาวอิตาลีซิกิสมอนโด แพนดอลโฟ มาลาเทสตาผู้ครองริมินี, ฟาโน และ เซเซนา

เป็นภาพด้านข้างของซิกิสมอนโดที่กล่าวกันว่าอาจจะเขียนตามแบบบนเหรียญที่เขียนในปี ค.ศ. 1445 โดยปิซาเนลโล หรือตามงานเขียนโดยมัตเตโอ เดปัสติในปี ค.ศ. 1450 เปียโรเขียนภาพนี้ระหว่างพำนักอยู่ที่ริมินิ ระหว่างนั้นก็เขียนจิตรกรรมฝาผนังโดยมีซิกิสมอนในภาพคุกเข่าต่อหน้านักบุญซิกิสมุนด์ ในภาพ "ซิกิสมอนโด แพนดอลโฟ มาลาเทสตาสวดมนต์ต่อหน้านักบุญซิกิสมุนด์"(Sigismondo Pandolfo Malatesta Praying in Front of St. Sigismund) สำหรับมหาวิหารริมินิ (Tempio Malatestiano) 

แม้ว่าจะเป็นการวางภาพแบบภาพเหมือนของคนสำคัญทั่วๆ ไปในสมัยนั้น แต่เปียโรให้ความสนใจกับการเขียนรายละเอียดอย่างธรรมชาติในหารเขียนเท็กซ์เจอร์และผมของตัวแบบ ซึ่งทำให้เห็นถึงอิทธิพลจากศิลปินเฟล็มมิชเช่นโรเจียร์ ฟาน เดอ เวย์เด็น

ดูเพิ่ม
-------

* ซิกิสมอนโด แพนดอลโฟ มาลาเทสตา
* เปียโร เดลลา ฟรานเชสกา
* ภาพเหมือน

แหล่งข้อมูลอื่น
---------------

* หน้าจากเว็บไซต์ของพิพิธภัณฑ์ลูฟร์ (ฝรั่งเศส)

| * ด
* ค
* ก
จิตรกรรม โดย เปียโร เดลลา ฟรานเชสกา |
| --- |
| 
* พระเยซูถูกเฆี่ยน (ค.ศ. 1455–1460)
* ประวัติของสัตยกางเขน (ราว ค.ศ. 1447)
* พระเยซูรับศีลจุ่ม (ราว ค.ศ. 1448-1450)
* ภาพเหมือนของซิกิสมอนโด แพนดอลโฟ มาลาเทสตา (ราว ค.ศ. 1451)
* พระแม่มารีแห่งพาร์โต (หลัง .ศ. 1457)
* พระเยซูคืนชีพ (ราว ค.ศ. 1460)
* พระแม่มารีปางกรุณา (ค.ศ. 1460-1462)
* แท่นบูชาเบรรา (ราว ค.ศ. 1470)
* บานพับภาพเปรูเจีย (ราว ค.ศ. 1470)
* พระแม่มารีแห่งเซนิกาลเลีย (ราว ค.ศ. 1474)

 |
| จิตรกรที่มีบทความเกี่ยวกับภาพเขียน **·**  จิตรกรที่มีรายชื่อศิลปะ **·**  จิตรกรรมแบ่งตามยุค **·**  จิตรกรรมแบ่งตามคริสต์ทศวรรษ  **·**  จิตรกรรมแบ่งตามประเภท  **·**  จิตรกรรมแบ่งตามหัวเรื่อง

 |